wannaphong/clean_thaiwikipedia huggingface dataset:
# พระสุธีวีรบัณฑิต (โชว์ ทสฺสนีโย)
พระสุธีวีรบัณฑิต (โชว์ ทสฺสนีโย ป.ธ.7),รศ.,ดร. เป็นพระราชาคณะชั้นสามัญเปรียญ ปัจจุบันดำรงตำแหน่งทางพระสังฆาธิการ เป็นผู้ช่วยเจ้าอาวาสพระอารามหลวง วัดศรีสุดารามวรวิหาร กรุงเทพมหานคร และมีตำแหน่งในสถาบันทางการศึกษา เป็นผู้อำนวยการสำนักส่งเสริมพระพุทธศาสนาและบริการสังคม มหาวิทยาลัยมหาจุฬาลงกรณราชวิทยาลัย,ผู้อุปถัมภ์ วัดโคกขมิ้นมังคลาราม ตำบลโคกเหล็ก อำเภอห้วยราช จังหวัดบุรีรัมย์

 ประวัติ 
พระสุธีวีรบัณฑิต (โชว์ ทสฺสนีโย ป.ธ.7),รศ.,ดร. ขอเชิญร่วมพิธีทำบุญฉลองสัญญาบัตร พัดยศ พระราชาคณะชั้นสามัญ พระสุธีวีรบัณฑิต,ดร. (เจ้าคุณโชว์) มีนามเดิมว่า โชว์ นามสกุล ผลเจริญ ภูมิลำเนาเดิม ณ บ้านโคกขมิ้น ตำบลโคกเหล็ก อำเภอห้วยราช  จังหวัดบุรีรัมย์

 วุฒิการศึกษา/วิทยฐานะ 
 พ.ศ. 2535 เปรียญธรรม 7 ประโยค (ป.ธ.7) สำนักเรียนวัดชนะสงครามราชวรมหาวิหาร แขวงพระบรมมหาราชวัง  เขตพระนคร กรุงเทพมหานคร 
 Cert. in  Berkeley  University  of  California, [U.S.A.] 2547. 
 Cert. in Technische  ILmenau  University  [Germany] 2547.
พ.ศ. 2535 ปริญญาตรี พุทธศาสตรบัณฑิต (พธ.บ.) สาขาศาสนา มหาวิทยาลัยมหาจุฬาลงกรณราชวิทยาลัย 
พ.ศ. 2545 ปริญญาโท ศิลปศาสตรมหาบัณฑิต สาขาการบริหารองค์การ มหาวิทยาลัยเกริก 
พ.ศ. 2548 ปริญญาเอกใบที่1 ปรัชญาดุษฎีบัณฑิต (Ph.D) สาขาปรัชญา (Phil.) มหาวิทยาลัยมคธ รัฐพิหาร  ประเทศอินเดีย 
พ.ศ. 2550 ปริญญาเอกใบที่2 การพัฒนาและการปฏิรูปองค์กรดุษฎีบัณฑิต (DODT.) (Doctor of organization Development and Tranformation) สาขาการพัฒนาและปฏิรูปองค์กร (ODT.) มหาวิทยาลัยแพทย์ศาสตร์ ประเทศฟิลิปปินส์ 
พ.ศ. 2553 ปริญญาเอก ใบที่3 จัดการดุษฎีบัณฑิต (กจ.ด.) (DM.) (Doctor of Management) สาขาการจัดการภาครัฐ (Public of Management) (Pub. man.) มหาวิทยาลัยสวนดุสิต

 งานปกครองบริหารกิจการคณะสงฆ์ 
  ผู้ช่วยเจ้าอาวาสพระอารามหลวง วัดศรีสุดารามวรวิหาร พระอารามหลวง กรุงเทพมหานคร

งานด้านการศึกษา 
 อาจารย์ประจำภาควิชารัฐศาสตร์ คณะสังคมศาสตร์ มหาวิทยาลัยมหาจุฬาลงกรณราชวิทยาลัย
พ.ศ. 2554-ปัจจุบัน เป็นผู้อำนวยการสำนักส่งเสริมพระพุทธศาสนาและบริการสังคม มหาวิทยาลัยมหาจุฬาลงกรณราชวิทยาลัย
 ดำรงตำแหน่งทางวิชาการ เป็นรองศาสตราจารย์ สาขาการจัดการเชิงพุทธ มหาวิทยาลัยมหาจุฬาลงกรณราชวิทยาลัย

งานด้านสาธารณสงเคราะห์
 ผู้อุปถัมภ์ การก่อสร้างสิ่งปลูกสร้างภายในวัด กุฏิสงฆ์ ศาลาการเปรียญ อุโบสถ ที่ดินวัด วัดโคกขมิ้นมังคลาราม ตำบลโคกเหล็ก อำเภอห้วยราช จังหวัดบุรีรัมย์
 อดีตที่ปรึกษาประจำคณะอนุกรรมาธิการศาสนา ศิลปะและวัฒนธรรม สภาผู้แทนราษฎรไทย
 รองประธานกรรมการ ศูนย์พิทักษ์พระพุทธศาสนาแห่งประเทศไทย
รางวัลเกียรติคุณ
 พ.ศ. 2544 ได้รับเข็มและเกียรติบัตร ผู้ทำคุณประโยชน์กระทรวงศึกษาธิการ ประจำปี ๒๕๔๔
 พ.ศ. 2545  ได้รับเกียรติบัตรยกย่องเชิดชูเกียรติผุ้ทำคุณประโยชน์ต่อพระพุทธศาสนา ประเภทผู้อภิปรายทาง วิชาการ, พิธีกร, ผู้สนับสนุนกิจกรรมทางพระพุทธศาสนา จากศูนย์ส่งเสริมพระพุทธศาสนาแห่งประเทศไทย
 พ.ศ. 2545 ได้รับรางวัลเสาเสมาธรรมจักร สาขาสื่อสารมวลชนที่ส่งเสริมพระพุทธศาสนา ในการนี้สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนิน พระราชทานรางวัล

 สมณศักดิ์ 
 พ.ศ. 2535 สอบไล่ได้เปรียญธรรม 7 ประโยค ที่ พระมหาโชว์ ทสฺสนีโย
 พ.ศ. 2559  มีพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นสามัญเปรียญ ในราชทินนาม ที่ พระสุธีวีรบัณฑิต,(สป.)

เครื่องราชอิสริยาภรณ์ 

 เครื่องราชอิสริยาภรณ์ต่างประเทศ 
  :
 พ.ศ. 2560 - 80x80px เครื่องราชอิสริยาภรณ์สหไมตรี ชั้นมหาเสนากษัตริย์กัมพูชามอบผู้แทน ถวายเครื่องราชฯ 3 พระสงฆ์ผู้บริหาร มจร.
# ฟาโรห์ทาเคลอตที่ 1
ฟาโรห์ทาเคลอตที่ 1 เป็นบุตรชายของฟาโรห์โอซอร์คอนที่ 1 และสมเด็จพระราชินีทาเชดคอนซู ผู้ปกครองอียิปต์เป็นเวลา 13 ปี ฟาโรห์เคทาลอตที่ 1 ได้แต่งงานกับพระราชินีแคป และได้มีบุตรคือฟาโรห์โอซอร์คอนที่ 2 เนื่องจากไม่มีที่อนุเสาวรีย์ที่เมืองทานิส หรืออียิปต์ล่างอาจจะเชื่อมโยงอย่างแน่ชัดในการครองราชย์ของพระองค์
# กีซึงนัง จอมนางสองแผ่นดิน
กีซึงนัง จอมนางสองแผ่นดิน  ละครโทรทัศน์เกาหลีแนวย้อนยุคอิงประวัติศาสตร์จาก สถานีโทรทัศน์เอ็มบีซี นำแสดงโดย ฮา จี-ว็อน จี ชัง-อุก และ จู จิน-โม ออกอากาศตอนแรกเมื่อวันที่ 28 ตุลาคม พ.ศ. 2556 และออกอากาศตอนสุดท้ายเมื่อวันที่ 29 เมษายน พ.ศ. 2557 มีความยาวทั้งสิ้น 51 ตอน

ในประเทศไทยทาง ช่อง 3 ได้ซื้อลิขสิทธิ์ละครเรื่องนี้จากเอ็มบีซีมาออกอากาศทาง ช่อง 3 แฟมิลี่ โดยออกอากาศตอนแรกเมื่อวันที่ 19 พฤษภาคม พ.ศ. 2560

เนื้อหาของละครเรื่องนี้ดัดแปลงจากพระราชประวัติของ จักรพรรดินีคี จักรพรรดินีองค์สุดท้ายแห่ง ราชวงศ์หยวน โดยเล่าถึง กีซึงนัง (ฮา จี-ว็อน) หญิงสาวชาวเกาหลีที่มีเหตุให้เธอต้องไปอภิเษกเป็นจักรพรรดินีของ จักรพรรดิหยวนฮุ่ยจง (จี ชาง-อุค) แต่เธอก็ไม่เคยลืมรักแรกอย่าง วังยู (จู จิน-โม)

 ลำดับรายการโทรทัศน์
# ภาษาสแกรตช์
สแกรตช์  เป็นภาษาโปรแกรมแบบเห็นภาพ (visual) รูปแบบเสรี พัฒนาโดย  The MIT Media Lab โดยสแกรตช์สามารถสร้างแอนิเมชัน และ เกม ในรูปแบบง่าย ๆ สแกรตช์ถือสัญญาอนุญาตสาธารณะทั่วไปของกนูเวอร์ชัน 2 และสัญญาอนุญาตรหัสต้นฉบับของสแกรตช์

ในปี ค.ศ. 2013 สแกรตช์ 2 ได้เปิดตัวอย่างเป็นทางการในอินเทอร์เน็ต และเป็นโปรแกรมสำหรับวินโดวส์, แมคโอเอส และลินุกซ์ (ต้องมีอะโดบี แอร์ ก่อน) 

วันที่ 2 มกราคม ค.ศ. 2019 สแกรตช์ 3 ได้เปิดตัวอย่างเป็นทางการในรูปแบบ เอชทีเอ็มแอล5 (HTML5) และจาวาสคริปต์ (JavaScript) โดยไม่ต้องใช้แฟลชเพลเยอร์ และสามารถใช้งานได้ผ่านทางอุปกรณ์เคลื่อนที่https://en.scratch-wiki.info/wiki/Scratch_3.0 โดยจุดประสงค์ของการปล่อยตัวสแกรตช์ 3 เพื่อให้สแกรตช์สามารถเปลี่ยนแปลงรูปแบบบล็อก และรูปลักษณ์แบบใหม่อีก โดยลักษณะบล็อกจะใหญ่กว่าเล็กน้อยhttps://en.scratch-wiki.info/wiki/Development_of_Scratch_3.0 และเนื่องจากแฟลชเพลเยอร์จะถูกหยุดการรองรับในเดือนธันวาคม ค.ศ. 2020 จึงเปลี่ยนมาใช้เอชทีเอ็มแอล5 และจาวาสคริปต์แทน และทำให้ไม่ได้สนับสนุนอินเทอร์เน็ตเอกซ์พลอเรอร์อีกต่อไปhttps://scratch.mit.edu/info/faq
 อ้างอิง
# ฟาโรห์ปามิ
ฟาโรห์ยูเซอร์มาอัตเร เซเตเพนเร ปามิ เป็นฟาโรห์อียิปต์โบราณของราชวงศ์ที่ 22 ผู้ปกครองเป็นเวลา 7 ปี "ปามิ" ในอียิปต์หมายความว่า "แมว" หรือ "ผู้ที่เป็นแมว"
# ฟาโรห์โชเชงค์ที่ 5
ฟาโรห์อาห์เคปเปอร์เร โชเชงค์ที่ 5 เป็นฟาโรห์ในช่วงปลายราชวงศ์ที่ 22
# ฟาโรห์โอซอร์คอนที่ 4
ฟาโรห์อูเซอร์เมตเร โอซอร์คอนที่ 4 เป็นฟาโรห์อียิปต์โบราณในช่วงปลายยุคกลางที่สาม ถือเป็นฟาโรห์พระองค์สุดท้ายของราชวงศ์ที่ 22
# การปฏิรูปปีเคโอ
การปฏิรูปปีเคโอ  เป็นนโยบายใหม่ที่นำมาใช้ในช่วงปี ค.ศ. 1864 ถึง ค.ศ. 1867 โดยรัฐบาลโชกุนโทกูงาวะของญี่ปุ่น เพื่อตอบโต้ความรุนแรงที่เพิ่มสูงขึ้นจากแคว้นซัตสึมะและแคว้นอื่น ๆ เป็นขั้นตอนแรกที่จะกลายเป็นส่วนสำคัญในการปฏิรูปและการเปลี่ยนแปลงที่จะเกิดขึ้นต่อมาในรัชกาลจักรพรรดิเมจิ 

เมื่อโชกุนถึงแก่อสัญกรรมและจักรพรรดิเสด็จสวรรคตไล่เลี่ยกัน บากูฟู (รัฐบาลโชกุน) กำหนดการปฏิรูปปีเคโอเพื่อป้องกันมิให้ญี่ปุ่นแตกสามัคคีหรือสับสนวุ่นวาย ทั้งยังทำให้เป็นตะวันตกซึ่งระบบข้าราชการประจำ กองทัพ เศรษฐกิจ โดยมุ่งเน้นการเลื่อนขั้นในระบบราชการด้วยคุณธรรม (ไม่ใช่ชาติวุฒิ) และการปรับนโยบายการค้ากับชาติอื่น

บากูฟุหวังว่าการปฏิรูปเหล่านี้จะยุติการกบฏของซัตสึมะและโชชูซึ่งมันไม่เกิดขึ้น พวกกบฏไม่ต้องการเห็นการเปลี่ยนแปลงเหล่านี้จากบากูฟุ ซึ่งใกล้เคียงกับสิ่งที่ฝ่ายกบฏก็ต่อสู้ดิ้นรนมาโดยตลอด

 ลำดับเหตุการณ์ 
 28 กันยายน ค.ศ. 1866 (ปีเคโอที่ 2, วันที่ 20 เดือน 8): โชกุน อิเอโมชิ ถึงแก่อสัญกรรมที่โอซาก้า: และ บากูฟุ ได้ร้องขอให้ ฮิโตสึบาชิ โยชิโนบุ ได้รับการแต่งตั้งให้เป็นผู้สืบทอดของ โชกุนอิเอโมชิ เนื่องจาก โชกุนอิเอโมชิ ไม่มีทายาทPonsonby-Fane, Richard. (1956). Kyoto: The Old Capital of Japan, 794–1869, p. 326.
 10 มกราคม ค.ศ. 1867 (ปีเคโอที่ 2, วันที่ 5 เดือน 12): ฮิโตสึบาชิ โยชิโนบุ ได้รับแต่งตั้งให้เป็นโชกุน
 30 มกราคม ค.ศ. 1867 (ปีเคโอที่ 2, วันที่ 25 เดือน 12): จักรพรรดิโคเมเสด็จสวรรคต

 บรรณานุกรม
# มิสเตอร์โกลบอล 2017
มิสเตอร์โกลบอล 2017  เป็นการประกวดมิสเตอร์โกลบอลครั้งที่ 4 จัดขึ้นเมื่อวันที่ 20 พฤษภาคม ค.ศ. 2017 ณ เชียงใหม่ฮอลล์ จังหวัดเชียงใหม่ ประเทศไทย โดยเปดรู ฌีกา จากประเทศบราซิล เป็นผู้ครองตำแหน่งในปีนี้

 ผลการประกวด 
 ลำดับ 
 ผลการประกวด ผู้เข้าประกวด มิสเตอร์โกลบอล 2017  - เปดรู ฌีกา รองอันดับ 1  - แคร์ริ ฮาแฟงา รองอันดับ 2  - คริสโตเฟอร์ บราเมล รองอันดับ 3  - ฟาเบียน เบรา รองอันดับ 4  - ถ่วน เหงียน 10 คนสุดท้าย  - ฉื่อ ยฺหวีเฉฺวียน
  - ศรีคานต์ ดวิเวดี
  - เรย์นัลดี รีฟัลโด
  - โยชัว รีเวรา
  - ดาเนียล ซัมเปโดร 16 คนสุดท้าย  - ยู ซู-แจ
  - นูร์ซุลตัน เตลมานอฟ
  - นาซีรุล มูบิน
  - ไปง์ โซ ตุน §
  - อาร์ตูโร ลูโก
  - อัลเฟรด เวนทูรา

 § เข้ารอบ 16 ทีมสุดท้ายโดยอัตโนมัติ ผ่าน มิสเตอร์อินเทอร์เน็ตป็อปปูลาลีตี

 ลำดับการประกาศชื่อ 
16 คนสุดท้าย10 คนสุดท้าย5 คนสุดท้าย

 รางวัลพิเศษ 
 รางวัล ผู้เข้าประกวด มิสเตอร์คอนจีเนียลีตี  - ยู ซู-แจ ขวัญใจช่างภาพ  - ฉื่อ ยฺหวีเฉฺวียน ชุดประจำชาติยอดเยี่ยม  - เมนุกะ อัลวิส ความสามารถพิเศษ  - ถ่วน เหงียน มิสเตอร์ชาร์มมิงสไมล์  - อัลเฟรด เวนทูรา เบสท์ฟิสิกส์  - แคร์ริ ฮาแฟงา เบสท์โมเดล  - ดาเนียล ซัมเปโดร มิสเตอร์อินเทอร์เน็ตป็อปปูลาลีตี  - ไปง์ โซ ตุน

 ผู้เข้าประกวด 
28 ผู้เข้าประกวดที่ได้รับการยืนยัน:

 ประเทศ  ผู้เข้าประกวด  อายุ  เมืองเกิด  นาซีฟ ราฮ์มัน21 ธากา  เปดรู ฌีกา 29 โมฌีดัสกรูซิส  รุย เทเซรา21 โทรอนโต  ฟาเบียน เบรา20 ซานเตียโก  ฉื่อ ยฺหวีเฉฺวียน21 อานฮุย  โตมาช ดโวชาก24 ลีโตมิชล์  คริสโตเฟอร์ บราเมล23 ลิเวอร์พูล  ศรีคานต์ ดวิเวดี 25 อันปารา  เรย์นัลดี รีฟัลโด20 จาการ์ตา  เอซซุลด์ดิน นาเซอร์18 แบกแดด  ยู ซู-แจ26 โซล  โตะโมะโนะริ มะสึโอะ28 โตเกียว  นูร์ซุลตัน เตลมานอฟ23 อักตาอู  วลัด ชัตรอฟสกี22 รีกา  นาซีรุล มูบิน26 จอร์จทาวน์  ไปง์ โซ ตุน20 มิตจีนา  อาร์ตูโร ลูโก27 ปานามาซิตี  อัลเฟรด เวนทูรา21 บูลาคัน  โยชัว รีเวรา25 ซานฮวน  โรมัน โอดีเนตส์22 เชอร์นีกอฟ  แคร์ริ ฮาแฟงา26 อาเมนเดลบุลต์  แคสเปอร์ นีโอ22 สิงคโปร์  ดาเนียล ซัมเปโดร24 อัสตูเรียส  เมนุกะ อัลวิส25 กอลล์  ย็อน เซมพิลล์30 เทบี  นนทกร อัมพุธ22 พะเยา  อะซิซจอน มีร์โซเยฟ23 ดูชานเบ  ถ่วน เหงียน25 ฮานอย

 หมายเหตุ 

 เข้าร่วมครั้งแรก 

 
 
 
 
 
 
 
 

 กลับมาเข้าร่วม 
เข้าร่วมการประกวดครั้งล่าสุดในปี ค.ศ. 2015:

 
 

 ถอนตัวระหว่างการแข่งขัน 

 
 

 ถอนตัวก่อนการแข่งขัน 

 
 
 
 
 
 

 เปลี่ยนตัว 

  - William Severo ► Pedro Gicca.

  - Seong Min Lee ► Sujae Yoo.

  - Christopher Negron ► Sessle Sarpy
# รีพับลิค พี-47 ทันเดอร์โบลท์
รีพลับลิค พี-47 ทันเดอร์โบลท์  เป็นเครื่องบินขับไล่ทิ้งระเบิดที่ส่วนมากถูกใช้ในแนวรบยุโรปในสงครามโลกครั้งที่สอง ซึ่งเคยคุ้มกันเครื่องบินทิ้งระเบิด แต่ในภายหลังได้แทนที่ด้วย พี-51 มัสแตงที่มีพิสัยไกลกว่า แต่ พี-47 ยังรับหน้าที่ในการโจมตีภาคพื้นดิน นอกจากนี้ยังคุ้มกันเครื่องบินทิ้งระเบิดในแนวรบแปซิฟิก อีกด้วย

 ข้อมูลทางเทคนิค (พี-47 ดี-30) 
 ลูกเรือ: 1 คน

 ความยาว: 11 เมตร
 ปีกกว้าง: 12.42 เมตร
 สูง: 4.47 เมตร
 เครื่องยนต์: แพรท แอนด์ วิทนี่ย์ อาร์ 2800-59บี ให้ขุมพลัง 2,600 แรงม้า
 ความเร็วสูงสุด: 433 ไมล์ต่อชม. ที่ 29,000 ฟุต

 พิสัยบิน: 1,800 ไมล์ (800 ไมล์ในการรบ)

 อาวุธ 
 ปืนกลบราวนิ่ง เอ็ม 2 8 x .50 นิ้ว
 ระเบิดบรรทุกได้ถึง 2,500 ปอนด์
 จรวด 5 นิ้ว 10 ลูก

 ความแข็งแกร่ง 
เกราะขนาด 9.5 มิลลิเมตร รอบห้องนักบิน เป็นโครงสร้างที่แข็งแกร่ง History Channel พี-47 ทันเดอร์โบลท์

นักบินโรเบร์ต เอส. จอห์นสัน รอดจากการถูก เอ็ฟเว 190 ยิงสองรอบ โดยระหว่างกลับฐาน ถูกสกัดโดยเสืออากาศเยอรมัน

อีกอน ไมเยอร์ เมือถึงฐาน เขานับรูกระสุน ได้มากกว่า 200 รู โดยไม่ต้องเดินรอบเครื่องเลย
# เจ้าหญิงอเล็กซันดราแห่งไซน์-วิตเกนชไตน์-เบอร์เลบวร์ค
เจ้าหญิงอเล็กซันดราแห่งไซน์-วิทเกินชไตน์-แบร์เลอบวร์ค (Alexandra Rosemarie Ingrid Benedikte) เป็นพระธิดาในริชชาร์ท เจ้าชายที่ 6 แห่งไซน์-วิทเกินชไตน์-แบร์เลอบวร์ค และเจ้าหญิงเบเนดิกเทอแห่งเดนมาร์ก เป็นพระราชนัดดาในสมเด็จพระเจ้าเฟรเดอริกที่ 9 แห่งเดนมาร์ก และอิงกริดแห่งสวีเดน สมเด็จพระราชินีแห่งเดนมาร์ก และเป็นพระราชภาคิไนยในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ เป็นพระขนิษฐาในเจ้าชายกุสตาฟแห่งไซน์-วิตเกนชไตน์-เบอร์เลบวร์คที่ 7 พระองค์เสกสมรสกับเคานต์เจฟเฟอร์สันแห่งเพอร์ฟิวและเคลนท์-อิลลักค์ พระองค์จึงมีพระอิสริยยศเป็น เคาน์เตสแห่งเพอร์ฟิวและเคลนท์-อิลลักค์ ตามพระสวามี มีพระบุตร 2 พระองค์ ต่อมาใน พ.ศ. 2560 พระองค์และพระสวามีได้ประกาศแยกทางกันอย่างเป็นทางการ พระบุตรทั้งสองมีสิทธิ์ไปมาหาบิดาได้ตามปกติ

 เสกสมรสครั้งที่ 2 
เจ้าหญิงอเล็กซันดราแห่งไซน์-วิทเกินชไตน์-แบร์เลอบวร์ค ทรงเสกสมรสครั้งที่ 2 กับเคานต์มิเคล เอห์เลอเฟลด์-เลาเออร์วิก-บิลเลอ เคานต์แห่งเอเกสคอฟ เลขาธิการพระราชวัง สำนักพระราชวังเดนมาร์ก เมื่อวันที่ 18 พฤษภาคม พ.ศ. 2562 โดยมีเจ้าฟ้าหญิงเบเนดิกเทอแห่งเดนมาร์ก พระมารดา เจ้าชายกุสทัฟแห่งไซน์-วิทเกินชไตน์-แบร์เลอบวร์ค เจ้าหญิงนาตาลีแห่งไซน์-วิตเกนชไตน์-เบอร์เลบวร์ค เสด็จมาร่วมงาน ณ วิหารเซนต์เยอร์เกน เมืองสเวนด์โบร์ก ราชอาณาจักรเดนมาร์ก
# โรจู
โรจู  หรือแปลเป็นภาษาไทยว่า ผู้อาวุโส (Elder) เป็นตำแหน่งขุนนางชั้นสูงสุดในรัฐบาลโชกุนโทกูงาวะ แห่งยุคเอโดะ โดยแต่งตั้งจาก ไดเมียว (大名) ที่มีที่ดินระหว่าง 25,000 – 50,000 โคกุ

แต่เดิมในยุคโชกุน 2 คนแรกคือโชกุนอิเอยาซุและโชกุนฮิเดตาดะ มีตำแหน่งโรจูเพียงแค่ 2 คนต่อมาได้เพิ่มเป็น 5 คนก่อนจะปรับลดลงมาเหลือ 4 คน

ต่อมาในสมัยโชกุนสึนาโยชิ ได้มีการลดอำนาจของโรจูลงพร้อมกับตั้งตำแหน่ง ไทโร (大老) ขึ้นมามีอำนาจเหนือโรจูแทน
# เจ้าหญิงนาตาลีแห่งไซน์-วิตเกนชไตน์-เบอร์เลบวร์ค
เจ้าหญิงนาตาลีแห่งไซน์-วิทเกินชไตน์-แบร์เลอบวร์ค (Nathalie Xenia Margrethe Benedikte; 5 กุมภาพันธ์ พ.ศ. 2518) เป็นพระธิดาพระองค์สุดท้องในริชชาร์ท เจ้าชายที่ 6 แห่งไซน์-วิทเกินชไตน์-แบร์เลอบวร์ค และเจ้าหญิงเบเนดิกเทอแห่งเดนมาร์ก ทรงเป็นพระราชนัดดาในสมเด็จพระเจ้าเฟรเดอริกที่ 9 แห่งเดนมาร์ก และอิงกริดแห่งสวีเดน สมเด็จพระราชินีแห่งเดนมาร์ก และทรงเป็นพระราชภาคิไนยในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ เป็นพระขนิษฐาในเจ้าชายกุสทัฟแห่งไซน์-วิทเกินชไตน์-แบร์เลอบวร์ค เจ้าหญิงอเล็กซันดราแห่งไซน์-วิทเกินชไตน์-แบร์เลอบวร์ค พระองค์เสกสมรสกับอเล็กซันเดอร์ จอห์นดัชแมน มีพระบุตร 2 คน
# บอนาเพที (เพลง)
"บอนาเพที"  เป็นเพลงของนักร้องชาวอเมริกัน เคที เพร์รี ร้องรับเชิญโดยกลุ่มฮิปฮอป มีโกส เพลงเป็นแนวแดนซ์ป็อปที่มีเนื้อหาสองแง่สองง่ามเกี่ยวกับอาหาร เพลงวางจำหน่ายในวันที่ 28 เมษายน ค.ศ. 2017 เป็นซิงเกิลที่สองจากสตูดิโออัลบั้ม วิตเนส มิวสิกวิดีโอตามมาในวันที่ 12 พฤษภาคม ค.ศ. 2017 และแสดงเพร์รีถูกพ่อครัวนำมาเตรียมและเสิร์ฟเป็นอาหาร

 การประพันธ์เพลง 
"บอนาเพที" เป็นเพลงแดนซ์ป็อปผสมดิสโก้และแทร็ปป็อป ความยาว 3 นาที 47 วินาที เพร์รีบรรยายในงานประกาศรางวัลแกรมมีครั้งที่ 59 ว่าเป็นเพลงที่ "ค่อนข้างเกี่ยวกับเพศ" ที่เคยเป็นส่วนหนึ่งของ 'เพลงเก่า ๆ ของเคที เพร์รีที่คุณรักนักรักหนา' ฮิว แม็กอินไทร์จากฟอบส์ กล่าวว่าเพลงมีท่วงทำนอง "เย็น ๆ ในหน้าร้อน มีกลิ่นอายยุค 90" และจังหวะดนตรีที่ค่อย ๆ แน่นขึ้น จนในที่สุดแล้ว 'ไม่อาจปฏิเสธได้' นักเขียนจากเอ็มทีวี ซาชา เกฟเฟน เรียกเพลงนี้ว่า "อาหารบุฟเฟต์" (smorgasbord) สองแง่สองง่าม ในเพลง เพร์รีร้องว่า "I'm all that you want, boy/All that you can have, boy/Got me spread like a buffet/Bon appétit, baby"
# โรเจอร์ เทย์เลอร์
โรเจอร์ เมดโดวส์ เทย์เลอร์  เป็นมือกลองของวงควีน ตั้งแต่ก่อตั้งวงจนถึงปัจจุบัน และเป็นหนึ่งในเพื่อนสนิทของเฟรดดี้ เมอร์คิวรี่อีกด้วย
# เคานต์เคลาส์-คาร์ซีมีร์แห่งออเรนจ์-นัสเซา
เคานต์เคลาส์-คาร์ซีมีร์แห่งออเรนจ์-นัสเซา  เป็นพระโอรสพระองค์เดียวใน เจ้าชายคอนสตันตินแห่งเนเธอร์แลนด์ กับ เจ้าหญิงลอเรนทีนแห่งเนเธอร์แลนด์ พระองค์ทรงเป็นพระราชนัดดาชายเพียงพระองค์เดียวใน เจ้าหญิงเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ และทรงเป็นพระภาติยะชายเพียงพระองค์เดียวใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ โดยมีพระบิดามารดาทูลหัวคือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์พระราชปิตุลา(ลุง)  เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน พระญาติ
# โปเกมอน เดอะมูฟวี่ ตอน วิคตินี กับ ผู้กล้าสีดำ เซครอม และ วิคตินี กับ ผู้กล้าสีขาว เรชิรัม
โปเกมอน เดอะมูฟวี่ ตอน วิคตินี กับ ผู้กล้าสีดำ เซครอม  และ โปเกมอน เดอะมูฟวี่ ตอน วิคตินี กับ ผู้กล้าสีขาว เรชิรัม  เป็นภาพยนตร์โปเกมอนเดอะมูฟวี่ที่ 14 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 16 กรกฎาคม พ.ศ. 2554 

 เรื่องย่อ 
วิคตินี กับ ผู้กล้าสีดำ เซครอม
ซาโตชิและเพื่อนๆ ได้เดินทางมาถึงเมืองไอนต์ออร์ค เมืองซึ่งส้าขึ้นล้อมรอบปราสาทที่เรียกกันว่าปราสาทดาบ พวกได้ร่วมแข่งขันโปเกมอนแบทเทิลในงานประจำปีของเมือง ซึ่งซาโตชิสามารถเอาชนะคู่แข่งได้ด้วยความช่วยเหลือจากโปเกมอนมายา วิคทินี! ซึ่งมีความผูกพันเป็นพิเศษกับตำนานเก่าแก่ของชนเผ่าปฐพีและปราสาทแห่งนี้ ... นอกจาก วิคทินี แล้ว ซาโตชิยังได้พบกับ เดร็ด ชายหนุ่มผู้ถูกเลือกจากโปเกมอนในตำนาน เรชิรัม เดร็ดนั้นพยายามที่จะรวบรวมชนเผ่าปฐพีที่แตกแยกไปอยู่ตามที่ตางๆให้กลับมารวมกันเป็นปึกแผ่น ณ อาณาจักรดั้งเดิมอีกครั้งแต่ภารกิจนี้เขาจะต้องใช้พลังของวิคทินีในการเคลื่อนย้ายปราสาทดาบ โดยหารู้ไม่ว่าการกระทำของเขานั้นจะนำมาซึ่งหายนะ ซาโตชิ พิคาชู เซครอม และเพื่อนๆจะสามารถแก้ไขวิกฤติในครั้งนี้ได้หรือไม่? การผจญภัยที่ยิ่งใหญ่ที่สุดในแนวทางประวัติศาตร์โปเกมอนกำลังจะเริ่มขึ้นแล้ว !
วิคตินี กับ ผู้กล้าสีขาว เรชิรัม

 ตัวละคร
# กระทรวงการเคหะและพัฒนาเมืองสหรัฐ
กระทรวงการเคหะและพัฒนาเมืองสหรัฐอเมริกา (HUD) เป็นกระทรวงบริหารกลางสหรัฐที่มีหน้าที่กำกับดูแลรัฐบัญญัติเกี่ยวกับที่พักอาศัยและการพัฒนาเมืองตามนโยบายของรัฐบาลกลาง โดยมีรัฐมนตรีว่าการกระทรวงการเคหะและพัฒนาเมืองเป็นผู้บังคับบัญชาสูงสุด ซึ่งรายงานตรงต่อประธานาธิบดีสหรัฐ และเป็นสมาชิกคณะรัฐมนตรีของประธานาธิบดีสหรัฐ

ความเป็นมาของกระทรวงเริ่มต้นจากสำนักงานบ้านและการคลังเพื่อที่พักอาศัย โดยกระทรวงก่อตั้งขึ้นเป็นกระทรวงบริการกลางในปี ค.ศ. 1965 โดยเป็นส่วนหนึ่งของโครงการ "เกรทโซไซที" (Great Society) ของประธานาธิบดี ลินดอน บี. จอห์นสัน เพื่อสนองนโยบายพัฒนาและดำเนินงานเกี่ยวกับที่พักอาศัยในเขตมหานคร 

 โครงสร้างกระทรวง 
 โครงการหลัก 
โครงการหลักของกระทรวง มีดังนี้
 การวางแผนและพัฒนาชุมชน: อย่างโครงการที่พักอาศัยราคาประหยัดและที่พักอาศัยสำหรับคนไร้บ้านหลายโครงการได้รับการบริหารจัดการภายใต้การวางแผนและพัฒนาชุมชน ซึ่งรวมถึงเงินอุดหนุนสำหรับการพัฒนาชุมชน (CDBG) โครงการโฮม, เชลเตอร์ พลัส แคร์, เงินอุดหนุนสำหรับที่พักฉุกเฉิน (ESG) โครงการที่พักเดี่ยวระดับปานกลางตามมาตรา 8 (Mod Rehab SRO) และโครงการโอกาสทางที่พักอาศัยสำหรับผู้ป่วยโรคเอดส์ (HOPWA)
 ที่พักอาศัย: กระทรวงมีหน้าที่รับผิดชอบในการบริหารที่พักอาศัยตามนโยบายของรัฐบาลกลาง อย่างการบริหารโครงการที่พักอาศัยสำหรับหลายครอบครัว รวมถึงที่พักอาศัยแบบสนับสนุนสำหรับผู้สูงอายุตามมาตรา 202 และที่พักอาศัยแบบสนับสนุนสำหรับผู้พิการตามมาตรา 811 ประกันเงินกู้สำหรับสถานพยาบาลตามโครงการตามมาตรา 8 
ส่วนงานที่พักอาศัยสาธารณะของชาวอินเดีย: กระทรวงมีหน้าที่บริหารโครงการที่พักอาศัยสาธารณะ อยางโครงการบัตรกำนัลเลือกที่พักอาศัย และโครงการสินเชื่อส่วนบุคคลสำหรับเงินอุดหนุนที่พักอาศัยแบบรวม สำหรับผู้เป็นชนเผ่าพื้นเมืองอเมริกัน ชาวพื้นเมืองฮาวาย และชาวอะแลสกา 
 สำนักงานที่พักอาศัยโดยธรรมและเท่าเทียม: กระทรวงมีหน้าที่บังคับใช้รัฐบัญญัติของรัฐบาลกลางเกี่ยวกับการไม่เลือกปฏิบัติโดยพิจารณาจากเชื้อชาติ สีผิว ศาสนา เชื้อชาติ เพศ ความพิการ และสถานะครอบครัว
 ส่วนงานพัฒนาและวิจัยนโยบาย (PD&R): กระทรวงรับผิดชอบในการดูแลข้อมูลปัจจุบันเกี่ยวกับความต้องการที่พักอาศัย สภาวะตลาด และโครงการที่มีอยู่ ตลอดจนดำเนินการวิจัยเกี่ยวกับปัญหาที่พักอาศัยและการพัฒนาชุมชนที่มีความสำคัญผ่านศูนย์ข้อมูลที่เกี่ยวข้อง
 สถานธนานุบาลและโรงรับจำนองของรัฐ (Government National Mortgage Association)
 โครงการบ้านปลอดภัยและการควบคุมอันตรายจากสารตะกั่ว
 โครงการความร่วมมือเพื่อความก้าวหน้าทางเทคโนโลยีในที่พักอาศัย ก่อตั้งขึ้นในปี ค.ศ. 1998
# เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน
เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน  เป็นพระโอรสพระองค์ใหญ่ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ มารี-เอแลน เอเจล่า มาริแลนน์ แวน เดอ เบริก มีพระบุตร 3 คน
# เคาน์เตสอิโลอีสแห่งออเรนจ์-นัสเซา
เคาน์เตสอิโลอีสแห่งออเรนจ์-นัสเซา  เป็นพระธิดาคนแรกใน เจ้าชายคอนสตันตินแห่งเนเธอร์แลนด์ กับ เจ้าหญิงลอเรนทีนแห่งเนเธอร์แลนด์ พระองค์ทรงเป็นพระราชนัดดาคนแรกใน เจ้าหญิงเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ และทรงเป็นพระภาติยะคนแรกใน คิงวิลเลิม

 ประวัติ 
เคาน์เตสอิโลอีสแห่งออเรนจ์-นัสเซา เกิดเมื่อวันที่ 8 มิถุนายน พ.ศ. 2545 เป็นพระธิดาคนใหญ่ใน เจ้าชายคอนสตันตินแห่งเนเธอร์แลนด์ และ เจ้าหญิงลอเรนทีนแห่งเนเธอร์แลนด์ โดยเธอได้รับรับบัพติศมาใน โบถส์แฮโลว ณ  อะเดลอน เมื่อวันที่ 15 ธันวาคม ปีเดียวกัน โดยมีบิดามารดาทูลหัวคือ เจ้าชายฟริโซแห่งออเรนจ์-นัสเซา พระปิตุลา(ลุง) เจ้าหญิงแคโรไลนาแห่งบูร์บง-ปาร์มา และ มกุฎราชกุมารีแห่งนอร์เวย์
# เจ้าชายฟลอริสแห่งออเรนจ์-นัสเซา ฟัน โฟลเลินโฮเฟิน
เจ้าชายปีฟลอริสแห่งออเรนจ์-นัสเซา ฟัน โฟลเลินโฮเฟิน  เป็นพระโอรสพระองค์สุดท้อง ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ ไอเม่ เลโอนี่ อัลกองด์ มารี เซินเกน มีพระบุตร3พระองค์
# เจ้าชายแบร์นาร์ดแห่งออเรนจ์-นัสเซา ฟัน โฟลเลินโฮเฟิน
เจ้าชายแบร์นาร์ดแห่งออเรนจ์-นัสเซา ฟัน โฟลเลินโฮเฟิน  เป็นพระโอรสพระองค์ที่ 2 ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ อันเนตต์ สแครฟ มีพระบุตร 3 พระองค์

 พระประวัติ 
เจ้าชายแบร์นาร์ดแห่งออเรนจ์-นัสเซา ฟัน โฟลเลินโฮเฟิน ประสูติเมื่อวันที่ 25 ธันวาคม พ.ศ. 2512 เป็นพระโอรสพระองค์ที่ 2 ใน เจ้าหญิงมาร์ครีตแห่งเนเธอร์แลนด์ และ ปีเตอร์ ฟัน โฟลเลินโฮเฟิน เป็นพระภาคิไนยใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชนัดดาใน สมเด็จพระราชินีนาถยูเลียนาแห่งเนเธอร์แลนด์ โดยเมื่อครั้นทรงพระเยาว์ ทรงประทับในอาเพลโดร์น ร่วมกับพระชนกและพระชนนีพร้อมด้วยพระเชษฐา ต่อมาในปี พ.ศ. 2518 ทรงเข้ารับการศึกษา ณ โรงเรียนประจำเมืองจนถึงชั้นมัธยมศึกษา ต่อมาเมื่อทรงเจริญพระชันษา ทรงเข้าเรียนระดับมหาวิทยาลัย ณ มหาวิทยาลัยจอร์จทาวน์ และเสด็จนิวัติกลับเนเธอร์แลนด์และศึกษาจนจบปริญญโท คณะวิทยาศาสตร์ 

พระองค์ไม่ค่อยประกอบพระกรณียากิจในฐานะพระราชวงศ์เท่าไรนัก ทรงประกอบธุรกิจส่วนพระองค์เป็นหลัก ต่อมาพระองค์ทรงเสกสมรสกับ อันเนตต์ สแครฟ  ซึ่งเธอได้รับพระราชทานพระยศที่ เจ้าหญิงแห่งออเรนจ์-นัสเซา ชั้นไฮเนส มีพระบุตร 3 คน

 พระพลานามัย 
ประมาณปลายเดือนสิงหาคม 2556 สำนักพระราชวังได้ออกแถลงการณ์ถึงพระพลานามัยของพระองค์ว่า ทรงประชวรด้วยพระโรค มะเร็งต่อมน้ำเหลืองชนิดฮอด์จกิน และ โรคลำไส้อักเสบ แต่ไม่เป็นอันตรายมานัก
# เคาน์เตสเลโอนอร์แห่งออเรนจ์-นัสเซา
เคาน์เตสอิโลอีสแห่งออเรนจ์-นัสเซา  เป็นพระธิดาพระองค์เล็กใน เจ้าชายคอนสตันตินแห่งเนเธอร์แลนด์ กับ เจ้าหญิงลอเรนทีนแห่งเนเธอร์แลนด์ พระองค์ทรงเป็นพระราชนัดดาใน เจ้าหญิงเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ และทรงเป็นพระภาติยะใน คิงวิลเลิม เธอมีพระมารดาทูลหัวคือ ควีนมักซิมา ผู้เป็นพระราชปิตุลานี(ป้าสะใภ้)
# เจ้าชายปีเตอร์-คริสเตียนแห่งออเรนจ์-นัสเซา ฟัน โฟลเลินโฮเฟิน
เจ้าชายปีเตอร์-คริสเตียนแห่งออเรนจ์-นัสเซา ฟัน โฟลเลินโฮเฟิน  เป็นพระโอรสพระองค์ที่ 3 ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ อานิตา เธโอโดร่า แวน เอค มีพระบุตร 2 พระองค์
# บวร ตาปลา
บวร ตาปลา (ชื่อเล่น: วร; 20 กุมภาพันธ์ พ.ศ. 2531 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลาง ร่วมกับลำพูน วอร์ริเออร์ ในการแข่งขันไทยลีก

 ผลงานในระดับอาชีพ 
บวร ตาปลา เป็นที่รู้จักสำหรับแฟนบอลชาวไทยเป็นอย่างดี เขาเป็นกองกลางผู้ทำผลงานยอดเยี่ยมเมื่อครั้งร่วมสังกัดสโมสรฟุตบอลมหาวิทยาลัยนอร์ทกรุงเทพ โดยเป็นกำลังสำคัญให้แก่ทีมดังกล่าว ในการแข่งขันเอไอเอสลีก ดิวิชั่น 2คอลัมน์ลีกไทย: ส่อง 5 แข้งปัญญาชนแจ้งเกิด พลบดีเกมส์ ใครดี ใครเจ๋ง มีอนาคตบนสายถนนลูกหนัง… จากนั้น เขาก็ได้ย้ายมาร่วมสังกัดสโมสรฟุตบอลจังหวัดตราด โดยเป็นหนึ่งในกำลังสำคัญของการพาทีมดังกล่าวจบฤดูกาลที่อันดับ 6 ของการแข่งขันยามาฮ่าลีกวันฉลามปืนไว!ซิว บวร มิดฟิดล์ดาวรุ่งตราดเสริมทัพรายแรก - SMMSPORT.com
# เคานต์คริสเตียนแห่งโรเซินบอร์ก
เคานต์คริสเตียนแห่งโรเซินบอร์ก ; หรือเดิม เจ้าชายคริสเตียนแห่งเดนมาร์ก พระโอรสพระองค์เล็กใน เจ้าชายคนุด รัชทายาทแห่งเดนมาร์ก กับเจ้าหญิงคาโรลีเนอ-มาทิลเดอแห่งเดนมาร์ก เป็นพระอนุชาในเจ้าหญิงเอลิซาเบธแห่งเดนมาร์กและเคานต์อิงกอล์ฟแห่งโรเซินบอร์ก เขาลาออกจากการเป็น เจ้าชายแห่งเดนมาร์ก และดำรงตำแหน่ง เคานต์แห่งโรเซินบอร์ก ดั่งพระเชษฐา เขาเสกสมรสกับแอนน์ ดอริช (ต่อมาเป็น แอนน์ ดอริชแห่งโรเซินบอร์ก) มีโอรส-ธิดาจำนวน 3 คน
# เคานต์อิงกอล์ฟแห่งโรเซินบอร์ก
เคานต์อิงกอล์ฟแห่งโรเซินบอร์ก ; หรือเดิม เจ้าชายอิงกอล์ฟแห่งเดนมาร์ก พระโอรสพระองค์กลางในเจ้าชายคนุด รัชทายาทแห่งเดนมาร์ก กับ เจ้าหญิงคาโรลีเนอ-มาทิลเดอแห่งเดนมาร์ก เป็นพระอนุชาในเจ้าหญิงเอลิซาเบธแห่งเดนมาร์ก เขาลาออกจากการเป็น เจ้าชายแห่งเดนมาร์ก และดำรงตำแหน่ง เคานต์แห่งโรเซินบอร์ก เขาเสกสมรสจำนวน 2 ครั้ง แต่ไม่มีโอรส-ธิดา

ปัจจุบัน พระองค์เป็นพระบุตรเพียงพระองค์เดียวในเจ้าชายคนุด รัชทายาทแห่งเดนมาร์ก ที่ยังทรงมีพระขนม์ชีพอยู่ ภายหลังการสิ้นพระชนม์ของเจ้าหญิงเอลิซาเบธแห่งเดนมาร์ก พระเชษฐภคินี และยังเป็นพระราชนัดดาชายเพียงพระองค์เดียวในพระเจ้าคริสเตียนที่ 10 แห่งเดนมาร์กที่ยังทรงพระชนม์อยู่

 พระกรณียากิจ 
เคานต์อิงกอล์ฟแห่งโรเซินบอร์ก ทรงงานในฐานะพระราชวงศ์พระองค์หนึ่ง ร่วมกับเคาน์เตสซูซี พระชายา อาทิ งานอภิเษกสมรสของ เจ้าชายเฟรเดอริก มกุฎราชกุมารแห่งเดนมาร์ก และเจ้าหญิงแมรี มกุฎราชกุมารีแห่งเดนมาร์ก เมื่อวันที่ 14 พฤษภาคม ค.ศ. 2004 นอกจากนี้ยังเสด็จไปร่วมงานพระราชพิธีรำลึกถึงจักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) เมื่อวันที่ 22 กันยายน ค.ศ. 2006 ในรัสเซีย หรืองานเสกสมรสทั้ง 2 ครั้งของ เจ้าชายโจอาคิมแห่งเดนมาร์ก และเสด็จไปร่วมงานเฉลิมฉลองวันคล้ายวันประสูติปีที่ 75 ของเจ้าชายเฮนริกแห่งเดนมาร์ก พระราชสวามี เมื่อวันที่ 11 มิถุนายน ค.ศ. 2009 และยังทรงงานเกี่ยวกับการเกษตรกรของเดนมาร์ก โดยทรงอุปถัมภ์โคงการเกี่ยวกับการเกษตรของเดนมาร์กอีกด้วย เคานต์อิงกอล์ฟได้รับเบี้ยเลี้ยงจากพระราชวังเดนมาร์กปีละ 1.4 ล้านโครนเดนมาร์ก ซึ่งพระองค์ทรงมีรายได้หลายอย่างอาทิ ตึกจำนวน 5 หลังในโคเปนเฮเกน หรืออพาร์ตเมนต์กลางกรุงออสโล 5 หลัง